На основу члана 32, 55. став 1. тачка 2. и 57. став 1. Закона о јавним набавкама, Министарство пољопривреде, шумарства и водопривреде – Управа за аграрна плаћања, Булевар краља Александра 84, Београд упућује

**ПОЗИВ**

**ЗА ПОДНОШЕЊЕ ПОНУДА**

1. Позивамо вас да поднесете понуде у отвореном поступку јавне набавке за доделу уговора за обуке за потребе Сектора за одобравање плаћања подстицаја,а за потребе наручиоца Министарства пољопривреде, шумарства и водопривреде – Управа за аграрна плаћања, са седиштем у Београду, Булевар краља Александра 84.

Врста наручиоца: органи државне управе.

Интернет страница Управе за аграрна плаћања је:[**www.uap**](http://www.uap)**.gov.rs.**

2. Врста поступка и врста предмета јавне набавке: отворени поступак, ЈНОП 4/2019, набавка услуга.

3. Предмет јавне набавке су услуге и то обуке за потребе Сектора за одобравање плаћања подстицаја. Шифра из ОРН је 79633000-0 (услуге у вези са усавршавањем особља). Јавна набавка је обликована у четири партије:

Партија 1: обука за административну контролу грађевинске и техничко – технолошке документације;

Партија 2: обука за административну контролу књиговодствене документације;

Партија 3: обука за административну контролу царинске документације и порекла робе;

Партија 4: обука за административну контролу гарантних листова и изјава о саобразности.

4. Понуда се припрема и подноси у складу са позивом за подношење понуде и конкурсном документацијом.

5. Крајњи рок за подношење понуда је **17.9.2019. године до 10:00 часова.**

6. Понуду доставити у затвореној и запечаћеној коверти на којој су на предњој страни написани текст „Понуда-не отварај“, назив, број јавне набавке за коју се подноси понуда, партије за које се учествује и назив наручиоца. На полеђини коверте читко написати назив и адресу понуђача, број телефона, е-mail адресу, као и име и презиме лица за контакт. Понуђачи понуде подносе лично на писарници Управе за аграрна плаћања или поштом на адресу Министарство пољопривреде, шумарства и водопривреде - Управa за аграрна плаћања, Булевар краља Александра 84, Београд. **Пожељно је да пошиљке које се шаљу брзом поштом, на упутници садрже напомену да се ради о понуди за јавну набавку.**

7. Понуђач сноси све трошкове везане за припрему и достављање понуде.

8. Понуда са варијантама није дозвољена.

9. Отварање понуда извршиће се дана **17.9.2019. године са почетком у 11:00** **часова** у просторијама Управе за аграрна плаћања у Београду, Булевар краља Александра 84.

Овлашћени представник понуђача који присуствује отварању понуда предаје оверено и потписано пуномоћје пре почетка отварања понуда, које мора гласити на особу која присуствује отварању понуда (ако није законски заступник).

10.Избор најповољније понуде

Одлука о додели уговора ће се донети применом критеријума **најнижа понуђена цена.** У случају када постоји 2 (две) или више понуда са истом понуђеном ценом, уговор ће се доделити понуђачу који понуди већи број стручних лица који ће вршити обуку. Уколико се и применом првог резервног критеријума не може изабрати најповољнији понуђач, избор ће се вршити жребањем.

11. Одлука о додели уговора донеће се у року од **25 (двадесетпет**) дана од дана отварања понуда и биће објављена на Порталу јавних набавки и интернет страници Управе за аграрна плаћања у року од 3 (три) дана од дана доношења. За сваку партију закључиће се посебан уговор.

Наручилац је дужан да уговоре о јавној набавци достави понуђачима којима су уговори додељени у року од осам дана од дана протека рока за подношење захтева за заштиту права.

12. Конкурсна документација се може преузети на сајту Управе за аграрна плаћања, [www.uap.gov.rs](http://www.uap.gov.rs), као и на сајту Портала јавних набавки www.portal.ujn.gov.rs.

13. Уколико понуђач у понуди наведе да ће извршење јавне набавке делимично поверити подизвођачу, понуђач мора у својој понуди навести проценат укупне вредности набавке који ће поверити подизвођачу, а који не може бити већи од 50 %, као и део предмета набавке који ће извршити преко подизвођача.

14. На основу члана 87. став 3. Закона о јавним набавкама, понуђач може поднети само једну понуду.

15. Понуђач који је самостално поднео понуду не може истовремено да учествује у заједничкој понуди или као подизвођач, нити исто лице може учествовати у више заједничких понуда. Свака понуда која је поднета супротно забрани из наведеног члана, Закона о јавним набавкама биће одбијена као **неприхватљива.**

16. Подаци о пореским обавезама се могу добити у Пореској управи, Министарства финансија.

Подаци о заштити животне средине се могу добити у Агенцији за заштиту животне средине и у Министарству заштите животне средине.

Подаци о заштити при запошљавању и условима рада се могу добити у Министарству за рад, запошљавање, борачка и социјална питања.

17. Заинтересовани понуђачи су дужни да своје понуде са припадајућом документацијом доставе најкасније до **17.9.2019. године до 10:00 часова**.

Понуда ће се сматрати благовременом ако је примљена у писарницу Управе за аграрна плаћања до **17.9.2019.** године до **10:00 часова**.

Ако је понуда поднета по истеку рока за подношење понуда, сматраће се неблаговременом, а наручилац ће је по окончању поступка отварања понуда вратити неотворену понуђачу, са назнаком да је поднета неблаговремено.

18. Понуда са варијантама није дозвољена.

19. Контакт особе за питања везана за садржај конкурсне документације су Бошко Уметић и Јасмина Јоцковић, bosko.umetic@minpolj.gov.rs и jasmina.jockovic@minpolj.gov.rs.